Rachel Brosnahan

**Rachel Elizabeth Brosnahan** (Milwaukee, Wisconsin, 1990eko uztailaren 12a) estatubatuar aktorea eta ahots-aktorea da. Ezaguna egin zen Lois Lane pertsonaia egin zuenean *Superman* (2025) filmean, eta *The Marvelous Mrs*. *Maisel* (2017-2023) Amazon Prime Videoren eskutik. Azken lan horrekin Primetime Emmy sari bat irabazi zuen 2018an eta bi Urrezko Globo jarraian 2018an eta 2019an. 

Brosnahanek *The Unborn* (2009) beldurrezko filmean egin zuen zinemarako debuta, eta hainbat filmetan agertu da: *Beautiful Creatures* (2013), *Louder Than Bombs* (2015), *The Finest Hours* (2016), *Patriots Day* (2016), *Spies in Disguise* (2019) eta ''I'm Your Woman* (2020). 

*House of Cards* (2013-2015) telesailetan eta *Manhattan* (2014-2015) telesail dramatikoan ere agertu zen.

Brosnahanek Broadwayn egin zuen debuta, 2013an, Clifford Odets *The Big Knife* antzerkigilearen lana berregiterakoan. Desdemona antzeztu zuen New York Theatre Workshop-eko Othelloren ekoizpenean, 2016an, eta Broadwayra itzuli zen Lorraine Hansberryren *The Sign in Sidney Brustein's* Window lanaren 2023ko birjarpenean.    

## Bizitza 
Brosnahan Milwaukeen jaio zen, Carolen eta Earl Brosnahanen alaba. 4 urte zituenetik, Highland Parken (Illinois) hazi zen. Neba eta ahizpa gazteagoak ditu. Highland Park High Schoolen graduatu zen 2008an, eta Tisch School of the Arts-en 2012an. Gainera, Kate Spade poltsa diseinatzailearen iloba da.

## Ibilbide profesionala 
Brosnahanek bere lehen paper zinematografikoan Lisa interpretatu zuen Michael Bayek ekoiztutako beldurrezko film batean, *The Unborn* (2009), artean bigarren hezkuntzan zegoela. Unibertsitatean zegoela, telesail indibidualetan aritu zen, hala nola *Gossip Girl*, *The Good Wife*, *Grey's Anatomy* eta *In Treatment* telesailetan. Unibertsitatean egon ostean, paper errepikariak lortzen hasi zen *The Blacklist* (2014) thriller kriminalean eta *Black Box* (2014) izeneko iraupen laburreko medikuen draman.

2009an Steppenwolf Theatre-n agertu zen lehen aldiz agertokian, eta, gero, 2013an *The Big Knife-n* egin zuen debuta Broadway-n, Roundabout Theatre Company-rekin. 2016an Desdémona interpretatu zuen *Othellon*, New York Theatre Workshopean, David Oyelowo eta Daniel Craigekin batera.
thumb|Brosnahan 2014an.
2013an, *House of Cards* kritikak txalotutako Netflixen drama politikoaren protagonista izan zen Kevin Spacey eta Robin Wrightekin. Hasiera batean bi ataletarako baino deitu ez bazuten ere, Beau Willimon showrunner-aren arreta erakarri zuen, eta, horren ondorioz, bere paperak garrantzia hartu zuen denboraldian zehar. Paper horrek bere ibilbideari protagonismoa eman zion eta Telesail Dramatiko batean Emakumezko Aktore Gonbidatu Onenaren Primetime Emmy sarietarako lehen izendapena jaso zuen. 2016an, Woody Allenen Amazon telesailean agertu zen, *Crisis in Six Scenes* (2016) izenburupean, Allen, Elaine May eta Miley Cyrusekin batera.

2017an hasi zen Midge Maiselen pertsonaia interpretatzen, Prime Videok banatutako eta Amy Sherman-Palladinok sortutako *The Marvelous Mrs* *Maisel* komedia telesailean. 

2023ko ekainaren 27an, James Gunn zinemagileak baieztatu zuen Warner Brosen DC Comics Lois Lane pertsonaia interpretatuko zuela Brosnahanek, DC Unibertsoan (DCU). Pictures, *Superman'' (2025) filmean debuta eginez.

## Filmografia 
### Film luzeak 
### Film laburrak 
### Serieak 
## Antzerkia 
## Sariak eta aintzatespenak 
## Erreferentziak 
## Kanpo estekak